  Анжелика Тихонова корреспондент 2021-тӥ арын Удмуртиысь 110 дышетон ужъюртъёсы 3 сюрслэсь трос компьютер тӥрлык вуттӥзы. Со сярысь элькунысь дышетонъя но тодосъя министерстволэн пресс-службаез ивортӥз. Школаос 3 сюрс 200 ноутбукъёс, трос луонлыкъем 110 устройствоос но «Точка роста» центръёсы 117 огмет компьютер техника басьтӥзы Ваньзэ сое «Образование» йӧскалык ӵектос улсын ужась «Цифровая образовательная среда» улосвыл ӵектосъя вуттӥзы. Со понна федерал но улосвыл коньдэтъёсысь 212 миллион манетлэсь трос коньдон висъязы. Пусъём, элькунамы «Цифровая образовательная среда» ӵектос 2020-2024 аръёсы ужалоз. Нырысетӥ араз отчы 102 дышетон ужъюртъёс сюризы. Озьы, школаосы но шор ёзо ӧнер дышетсконниосы 3 сюрс 72 ноутбукъёс, 216 интерактивной огъетъёс но дышетӥсьёслы 216 ноутбукъёс басьтӥзы. Нырысь-валысь чакламъя, 2022-тӥ арын выль тӥрлык эшшо 62 школаосы вуттозы, 2023-тӥ арын – 100 школаосы, нош 2024-тӥ арын – 68 школаосы. Тодэ вайытом, 2021-тӥ ар пумозь Удмуртиысь школаосы 110 автобусъёс вуозы. Тегъёс: Дышетон Ижкар Компьютеръёс Удмуртия школаос  